Diari Oficial de la Generalitat Valenciana


Sumari del DOGV 3509, del 03-06-1999 (1999/4157)

Informació pública de la convocatòria per a cobrir 10 places vacants de policia local en aquest ajuntament.
-----------------------------------------------------------------------------------------------------------

### Dades del document

Número de DOGV
:   3509

Data del DOGV
:   03-06-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/4157


Data del document
:   09-04-1999

Organisme emissor
:   Ajuntament de Torrent

Tipus de document
:   Convocatòria

Descriptors 

:   * Torrent
    * concurs administratiu
    * administració local
    * policia

Informació pública de la convocatòria per a cobrir 10 places vacants de policia local en aquest ajuntament. [1999/4157]
  
De conformitat amb allò establit en la resolució d'aquesta alcaldia-presidència número 649, de data 9 d'abril de 1999, es convoquen processos de selecció per a la provisió en propietat, per torn lliure i de mobilitat, de deu places de l'escala bàsica de policia local, categoria Policia, contingudes en l'Oferta d'Ocupació Pública d'aquest ajuntament per a 1998, d'acord amb les següents:
  
Bases generals
  
Regiran les aprovades pel ple d'aquest ajuntament en sessió celebrada el dia 23 de juliol de 1997, publicades al Diari Oficial de la Generalitat Valenciana número 3.109, de 28 d'octubre de 1997, i al Butlletí Oficial de la Província de València número 257, de 29 d'octubre de 1997.
  
Bases específiques
  
Regiran les aprovades per acord del ple d'aquest ajuntament de data 1 d'abril de 1999:
  
I. Aspectes comuns.
  
1. Naturalesa i característiques de les places.
  
Naturalesa funcionarial. Escala administració especial, subescala serveis especials, vlasse policia local i els seus auxiliars, escala bàsica, categoria policia, grup D.
  
2. Nombre de places convocades.
  
Es convoca un total de deu places mitjançant els següents torns:
  
2.1. Torn lliure: set places.
  
2.2. Torn de mobilitat: Tres places. En cas de no ser cobertes pel citat torn, incrementaran les que hagen de ser provistes per accés lliure.
  
3. Tribunal qualificador.
  
3.1. Estarà integrat pels següents membres:
  
President: l'alcalde-president de l'Ajuntament o Regidor en qui delegue.
  
Secretari: El de la Corporació o funcionari en qui delegue, que actuarà a més a més com a vocal.
  
Vocals:
  
- Un representant del professorat oficial designat per l'Institut Valencià de Seguretat Pública.
  
- Un representant de l'administració de la Generalitat Valenciana.
  
- El cap del Cos de policia local de Torrent o, si no, un funcionari de la Corporació d'igual o superior categoria.
  
- Dos representants dels treballadors designats per la Junta de Personal de l'Ajuntament de Torrent.
  
- Un representant de cascun dels grups polítics de l'ajuntament, els quals actuaran amb veu i amb vot.
  
3.2. Així mateix, podran assistir, amb veu però sense vot, un representant de cadascuna de les seccions sindicals constituïdes a l'Ajuntament.
  
La designació dels membres del Tribunal inclourà la dels suplents respectius.
  
Llevat del president, tots els membres del Tribunal relacionats a l'apartat 3.1. hauran d'estar en possessió d'una titulació igual o superior a l'exigida en la respectiva convocatòria.
  
Podran designar-se assessors del Tribunal per a les proves tècniques i d'aptitud física i, en general, quan les característiques de la prova així ho requerisquen. El seu nomenament haurà de fer-se públic junt al del Tribunal. Aquests assessors tindran veu però no vot.
  
3.3. Els aspectes relatius a l'abstenció i recusació dels membres del Tribunal i a la constitució i actuació d'aquest es regiran per allò establit en les bases generals de la convocatòria.
  
4. Categoria Tribunal qualificador: quarta.
  
5. Drets d'examen i formació d'expedient: 1.500 pessetes.
  
6. Normativa i recursos.
  
La convocatòria es regirà, en allò no previst per aquestes Bases específiques i en les generals, per la normativa bàsica estatal sobre la Funció Pública continguda en la Llei 30/1984, de 2 d'agost, modificada per la Llei 22/1993, de 29 de desembre, en el Text refós aprovat per Reial Decret Legislatiu 781/1986, de 18 d'abril; Reial Decret 896/1991 de 7 de juny, així com per la normativa autonòmica valenciana sobre Funció Pública, text refós de 26 de març de 1991; Decret 69/1986 de 2 juny, Llei 2/1990, de Coordinació de la policia local, i altres normes reglamentàries.
  
Contra les presents bases l'acord aprovatori de les quals és definitiu en la via administrativa, podrà interposar-se pels interessats legitimats recurs contenciós administratiu davant del Tribunal Superior de Justícia de la Comunitat Valenciana, dins el termini de dos mesos comptats des del dia següent a la publicació de d'extracte d'aquests al Boletín Oficial del Estado.
  
Contra aquells actes administratius definitius que es deriven de les Bases podran ser interposats pels interessats els escaients recursos en els casos i la manera establits en la Llei 30/1992, de Règim Jurídic de les Administracions Públiques i Procediment Administratiu Comú, i en la Llei Reguladora de la Jurisdicció Contenciosa Administrativa.
  
Si tinguera entrada "al·legació, suggerència, reclamació o petició de revisió" per escrit sobre la puntuació atorgada pel tribunal o una altra circumstància relativa al desenvolupament de les proves durant els 5 dies següents al la publicació de les puntuacions de cada prova o exercici, serà el tribunal qui decidisca sobre aquestes en la següent sessió, i ha haurà de ressenyar a la corresponent acta, tot això sense prejudici del que estableix aquesta base respecte de la interposició de recursos, que es regirà per les normes generals sobre procediment i règim jurídic de les administracions públiques.
  
II. Torn lliure.
  
1. Requisits que han de reunir els aspirants.
  
Referits al dia en què finalitze el termini de presentació de sol·licituds:
  
a) Tindre la nacionalitat espanyola.
  
b) Estar en possessió del títol de Graduat Escolar, Batxiller elemental equivalent o complides les condicions per obtenir-lo en la data en què finalitze el termini de presentació d'instàncies, l'equivalència haurà de ser reconeguda com a tal per l'administració competent en cada cas concret i degudament acreditat en tal sentit pels aspirants.
  
c) No patir malaltia o defecte físic que impedisca la realització de les corresponents funcions d'acord amb el quadre d'exclusions mèdiques establides a l'annex II i tindre una estatura de 1,65 metres per als homes i 1,60 metres per a les dones.
  
d) Tindre complits divuit anys sense excedir de l'edat de trenta anys. Només als efectes de l'edat màxima, es compensarà el límit amb els serveis prestats anteriorment a l'administració local, escala administració especial, subescala serveis especials, classe policia local i els seus auxiliars.
  
e) No haver estat separat mitjançant expedient disciplinari del servei de l'Estat, de les comunitat autònomes, de les entitats locals o de qualsevol altra institució jurídico-pública, ni trobar-se inhabilitat per a l'exercici de les funcions públiques.
  
f) Estar en possessió dels permisos de conducció A-2 i B-2 o en el seu cas del A del Reial Decret 772/1997, de 30 de maig, pel que s'aprova el Reglament General de Conductors i B que habilite per a la conducció dels vehicles a què es refereix l'article 7.3 de l'anterior Reial Decret 772/1997.
  
2. Sistema de selecció.
  
Constarà de dues fases: oposició i curs de formació bàsic inicial de caràcter selectiu.
  
2.1. Fase d'oposició: consistirà en les següents proves:
  
2.1.1. Proves prèvies, de caràcter obligatori i eliminatori:
  
2.9.3.8. Reconeixement psicotècnic.
  
Es realitzaran un o molts tests dirigits a valorar les aptituds i actituds dels aspirants per al desenvolupament del lloc de treball de la policia local. Si es considerés necessari, es procedirà a la realització d'una entrevista personal a tots o alguns dels aspirants.
  
Per al planejament i correcció de la prova test, així com per a la realització de les entrevistes, en el seu cas, el Tribunal estarà necessàriament assistit per al menys un Llicenciat en Medicina i un altre en Psicologia, que aplicaran el reconeixement psicotècnic d'acord amb allò establit a l'Annex I. La qualificació dels exercicis psicotècnics serà d'Apte o No Apte, i s'hauran de superar com a mínim en el cas dels factors aptitudinals 4 dels 6 factors a mesurar, i en tots els casos s'haurà de superar el factor d'agilitat mental.
  
6.8.2.6. Reconeixement mèdic.
  
A practicar pel Tribunal Mèdic que es designe a l'efecte. Es realitzaran tantes proves clíniques, analítiques o complementàries o de qualsevol altre tipus que es consideren necessàries per a comprovar que l'opositor no està sotmés al quadre d'exclusions que figura a l'annex II.
  
La qualificació d'aquesta prova serà d'"Apte" o "No Apte".
  
2.1.2. Primer exercici. De caràcter obligatori i eliminatori. Consistirà a superar les proves d'aptitud física els contingut i marques mínimes de la qual seran els següents:
  
1. Escalada de corda amb presa de peus: homes 4 metres, dones 3 metres.
  
2. Salt de longitud amb cursa: homes 4 metres, dones 3,80 metres.
  
3. Salt d'altura: homes 1,10 metres, dones 1 metre.
  
4. Cursa de velocitat en 60 metres: homes 10 segons, dones 12 segons.
  
5. Cursa de resistència en 1.000 metres: homes 4 minuts, dones 4 minuts 10 segons.
  
La qualificació d'aquest exercici serà d'Apte o No Apte, i s'hauran de superar com a mínim quatre de les proves per a declarar-lo apte.
  
2.1.3. Segon exercici. De caràcter obligatori i eliminatori.
  
Consistirà a desenvolupar per escrit durant un temps de dues hores i trenta minuts, quatre temes triats a l'atzar per sorteig, un de cada un dels grups primer a quart, de què consta el temari que figura com a annex III. Aquests temes seran llegits en sessió pública davant el Tribunal, que podrà formular les preguntes o aclariments que sobre aquests considere escaients.
  
Es valorarà la claredat d'idees, la facilitat d'expressió i els coneixement sobre els temes exposats..
  
La qualificació d'aquest exercici serà de 0 a 10 punts, i s'haurà d'obtenir un mínim de 5 per superar-lo..
  
2.1.4. Tercer exercici. De caràcter obligatori i eliminatori.
  
Consistirà a exposar per escrit un tema dels que consta el grup cinqué en un temps màxim d'una hora i trenta minuts, i es valorarà els coneixements exposats, la claredat de l'exposició, presentació, redacció i ortografia.
  
La qualificació d'aquest exercici serà de 0 a 10 punts, i s'haurà d'obtenir un mínim de 5 punts per superar-lo.
  
2.1.5. Quart exercici. De caràcter obligatori i eliminatori.
  
Consistirà a exposar per escrit un cas pràctic determinat pel Tribunal, relacionat amb les funcions pròpies del policia local, en un temps màxim d'una hora, i es valorarà els coneixements exposats, la claredat d'exposició, presentació, redacció i ortografia.
  
La qualificació d'aquest exercici serà de 0 a 10 punts, i s'haurà d'obtenir un mínim de 5 punts per superar-lo.
  
2.1.6. Cinqué exercici. De caràcter obligatori i no eliminatori.
  
Consistirà a traduir del castellà al valencià i viceversa, un text proposat pel Tribunal, per un temps màxim de trenta minuts.
  
Aquest exercici es qualificarà de 0 a 2 punts i no serà eliminatori.
  
2.1.7. Qualificació dels exercicis.
  
Les proves prèvies seran eliminatòries, amb la qualificació d'apte o no apte efectuada pel Tribunal de selecció previ informe del Tribunal Mèdic.
  
Els exercicis obligatoris, excepte el cinqué, tindran el caràcter d'eliminatoris, i la seua qualificació serà de 0 a 10 punts en cadascun d'ells, i en seran eliminats els aspirants que aconseguisquen una puntuació mínima de 5 punts en cada un.
  
El cinqué exercici, de valencià, es qualificarà de 0 a 2 punts i no determinarà, per ell mateix, l'eliminació de l'opositor, però la qualificació obtinguda servirà per al còmput de la qualificació global determinant de la proposta de nomenament.
  
El Tribunal qualificador queda facultat per a la determinació del nivell mínim exigit per a l'obtenció d'aquestes qualificacions de conformitat amb el sistema de valoració que s'adopte en cada prova.
  
2.2. Curs de formació bàsic inicial.
  
Finalitzades les proves selectives, el Tribunal farà pública la relació d'aspirants aprovats, si n'hi haguera, per ordre de puntuació aconseguida, i l'elevarà a l'organisme competent, remetent així mateix l'acta de l'última sessió, sense que puguen declarar que ha superat el present procediment selectiu un nombre d'aspirants superior al de places convocades.
  
Prèvia presentació de la documentació exigida, els aspirants proposats s'incorporaran a l' Institut Valencià de Seguretat Pública per a realitzar el primer curs de capacitació teòrico-pràctic que se celebre, integrat per dues fases, una de formació i selecció a l'IVASP, amb una durada de quatre mesos i una altra, una vegada superada l'anterior, de pràctiques al mateix A juntament amb una durada de dos mesos.
  
Acabat el curs teòrico-pràctic, l'Institut Valencià de Seguretat Pública comunicarà a l'alcaldia-presidència d'aquest ajuntament la relació dels aspirants que l'hagen superat amb indicació de la puntuació o qualificació obtingudes, als efectes del seu nomenament com a funcionaris de carrera en el termini màxim de quinze dies comptats des d'aquesta comunicació.
  
Els aspirants que no superaren el curs teòrico-pràctic cessaran com a funcionaris en pràctiques i podran ser nomenats de nou quan s'incorporen al següents curs. Si no superaren aquest segon, es donaran definitivament decaiguts en el seu dret de reserva de plaça.
  
III. Torn de mobilitat.
  
1. Requisits que han de reunir els aspirants.
  
Referits al dia en què finalitze el termini de presentació de sol·licituds:
  
a) Ser funcionari de carrera integrat en la subescala de serveis especials, policia local, de qualsevol dels Municipis de la Comunitat Valenciana amb la categoria de Policia, Escala Bàsica.
  
b) Haver romàs al menys dos anys com a funcionari de carrera en el lloc de treball des del que concursa en propietat.
  
c) Que no falten menys de deu anys per complir l'edat de jubilació forçosa.
  
d) No patir malaltia ni defecte físic que l'impedisca el normal exercici de les funcions pròpies de la categoria de policia local, de conformitat amb el quadre d'exclusions mèdiques establides a l'annex II d'aquestes bases.
  
e) No trobar-se suspés en ferm del servei de l'Estat, de les comunitats autònomes, de les entitats locals o de qualsevol altra institució jurídico-pública, ni inhabilitat per a l'exercici de funcions públiques.
  
f) Estar en possessió dels permisos de conducció de vehicles de les classes A-2 i B-2 o en el seu cas A del Reial Decret 772/1997 de 30 de maig, pel que s'aprova el Reglament General de Conductors i B que habilite per a la conducció dels vehicles a què es refereix l'article 7.3 de l'anterior Reial Decret 772/1997.
  
g) Estar en possessió del títol de Graduat Escolar, Batxiller elemental equivalent o complides les condicions per obtenir-lo en la data en què finalitze el termini de presentació d'instàncies.
  
2. Sistema de selecció.
  
Concurs de mèrits prèvia superació dels reconeixements psicotècnics i mèdics.
  
3. Reconeixement psicotècnic.
  
Es realitzaran un o molts tests dirigits a valorar les aptituds i actituds dels aspirants per al desenvolupament del lloc de treball de la policia local. Si es considerés necessari, es procedirà a la realització d'una entrevista personal a tots o alguns dels aspirants.
  
Per al planejament i correcció de la prova test, així com per a la realització de les entrevistes, en el seu cas, el Tribunal estarà necessàriament assistit per al menys un Llicenciat en Medicina i un altre en Psicologia, que aplicaran el reconeixement psicotècnic d'acord amb allò establit a l'annex I. La qualificació dels exercicis psicotècnics serà d'apte o no apte, i s'hauran de superar com a mínim en el cas dels factors aptitudinals 4 dels 6 factors a mesurar, i en tots els casos s'haurà de superar el factor d'agilitat mental.
  
4. Reconeixement mèdic.
  
A practicar pel Tribunal Mèdic que es designe a l'efecte. Es realitzaran tantes proves clíniques, analítiques o complementàries o de qualsevol altre tipus que es consideren necessàries per a comprovar que l'opositor no està sotmés al quadre d'exclusions que figura a l'Annex II.
  
La qualificació d'aquesta prova serà d'Apte o No Apte.
  
5. Barem per a valoració dels mèrits.
  
5.1. Titulació acadèmica.
  
Fins un màxim de 15 punts.
  
Es valoraran les titulacions acadèmiques acreditades pels concursants que siguen superiors a les que se'ls va exigir per accedir a l'escala bàsica del cos de la policia local, segons la següent escala:
  
a) Grup A: Doctor: 10 punts.
  
Llicenciat o equivalent: 8 punts.
  
b) Grup B: diplomat universitari o equivalent: 7 punts.
  
c) Diplomat en Criminologia: 7 punts.
  
d) Grup C: Batxillerat, FP 2n. Grau: 5 punts.
  
e) Superació de les proves d'accés a la universitat per a majors de 25 anys: 5 punts.
  
No es valoraran com a mèrit aquelles titulacions que figuraren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior. En la puntuació d'accés a la Universitat només es computarà una d'elles. La possessió del títol del Batxillerat o Formació Professional de 2n. Grau, exclourà la valoració de les proves d'accés a la Universitat per a majors de 25 anys.
  
5.2. Grau personal.
  
S'adjudicarà un màxim de 3 punts per la possessió d'un determinat grau personal consolidat dins la carrera administrativa de la següent manera:
  
a) Per posseir un grau personal superior al nivell del lloc sol·licitat: 3 punts.
  
b) Per posseir un grau personal igual al nivell del lloc sol·licitat: 2 punts.
  
c) Per posseir un grau personal inferior al nivell del lloc sol·licitat: 1 punt.
  
5.3. Antiguitat.
  
Fins a un màxim de 20 punts:
  
- Per cada any complet d'antiguitat en la mateixa escala i categoria de la policia local o superior: 1,50 punts.
  
- Per cada any complet d'antiguitat en la categoria inferior de la policia local: 1,25 punts.
  
- Per cada any complet d'antiguitat prestat en altres forces i cossos de seguretat: 0,50 punts per any complet, fins un màxim de 10 punts.
  
- Per cada any complet d'antiguitat prestat en qualsevol Administració Pública: 0,25 punts per any complet, fins un màxim de 10 punts.
  
5.4. Altres mèrits.
  
Fins un màxim de 15 punts.
  
Coneixement del valencià acreditat amb Certificat oficial de la Junta Qualificadora de Coneixements de Valencià:
  
- Coneixements Orals: 0,75 punts.
  
-Certificat de Grau Elemental: 1,25 punts.
  
- Certificat de Grau Mitjà: 2,50 punts.
  
- Certificat de Grau Superior: 3,00 punts.
  
Coneixement d'un o més idiomes acreditats documentalment mitjançant certificació expedida per Facultat o escola oficial reconeguda: 3 punts per cadascun. La superació dels diferents cursos complets de què consten els estudis oficials de les diferents facultats o escoles oficials es valorarà a raó de 0,60 punts per curs complet.
  
5.5. Cursos organitzats per l'IVASP o organismes anàlegs.
  
Fins un màxim de 30 punts:
  
Per la realització de cursos organitzats per l'IVASP o homologats per aquest, ajustats al següent barem:
  
 Diploma Certificat Certif. aprof.
  
Nombre d'hores d'assistència d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
Quan es tracta de cursos de durada inferior a la mínima abans dita, la puntuació d'aquests vindrà donada per la suma del còmput d'hores i/o assistència d'aquests. En el cas d'haver impartit hores com a professor en els cursos, es puntuaran amb el barem corresponent al Certificat d'aprofitament i sense superar per aquest concepte el màxim de 10 punts.
  
Els cursos organitzats i impartits per l'IVASP, realitzats amb anterioritat a la data d'entrada en vigor de la Resolució de la Direcció General d'Interior de 24 de març de 1995, sobre cursos de formació impartits per l'IVASP (10 d'abril de 1995), així com els realitzats pel Ministeri d'Interior o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes ambdues expressament reconegudes per l'IVASP, es valoraran en tot cas amb la puntuació corresponent al diploma d'assistència.
  
Els cursos bàsics de formació inicial i els cursos de capacitació no seran objecte de puntuació.
  
Els cursos de dispensa en un grau del requisit de titulació es puntuaran, en el seu cas, com a cursos amb diploma d'assistència. No seran puntuables si ja es tingueren en compte a efectes de titulació acadèmica per a promoció interna.
  
5.6. Premis, distincions i condecoracions.
  
Fins un màxim de 10 punts.
  
Per estar en possessió de la Placa Col·lectiva al Mèrit Policial de la Generalitat Valenciana, 1 punt.
  
Per estar en possessió de la Placa Individual al Mèrit Policial de la Generalitat Valenciana, 3 punts.
  
Per estar en possessió de la Medalla al Mèrit Policial de la Generalitat Valenciana, 2 punts.
  
Per ser objecte de felicitació o menció individual pel director general de la Conselleria competent en matèria de policia local, 1 punt per cadascuna d'elles.
  
Per ser objecte de felicitació o menció col·lectiva pel director general de la Conselleria competent en matèria de policia local, 0,25 punts per cadascuna d'elles.
  
Per condecoracions concedides per altres Administracions Públiques com a reconeixement a la lloable, extraordinària i meritòria actuació policial a títol individual, 0,50 punts per cadascun d'ells. Si la condecoració és concedida a títol col·lectiu serà de 0,25 punts per a cadascun d'ells.
  
Per premis, distincions, felicitacions o mencions concedides per altres Administracions Públiques com a reconeixement a la lloable, extraordinària i meritòria actuació policial a títol individual, 0,25 punts per a cadascun d'ells.
  
5.7. Altres mèrits.
  
Fins un màxim de 4 punts.
  
Així mateix, es valoraran els coneixements en administració i gestió de recursos humans i informàtica, títols de socorrista aquàtic, primers auxilis, curs de submarinisme, arts marcials, defensa personal, felicitacions, així com els cursos inclosos en el Pla de Formació Contínua i altres degudament acreditats i no valorats en els anteriors apartats, tots ells lliurement apreciats pel tribunal qualificador, fins un màxim de 0,25 punts per mèrit acreditat.
  
La intervenció com a ponent en conferències i seminaris relacionats amb l'activitat policial i reconeguts per l'IVASP es valoraran fins un màxim de 0,50 punts.
  
Les publicacions relacionades amb l'activitat policial es valoraran fins un màxim de 0,75 punts per cadascuna d'elles.
  
5.8. Prova i entrevista personal.
  
Els aspirants per torn de mobilitat vindran obligats a realitzar-la davant el Tribunal qualificador i es valorarà fins un màxim de 10 punts amb el contingut i puntuació que s'assenyala:
  
Coneixements del terme municipal, llista de carrers, serveis, institucions, organització i administració municipal i altres de particular interés per a la població local de l'Ajuntament convocant, s'acreditaran mitjançant la superació d'una prova objectiva consistent a un màxim de 50 i un mínim de 25 preguntes amb respostes alternatives. La valoració d'aquesta prova serà de 6 punts.
  
Entrevista personal. Es valorarà i comprovarà l'aptitud, eficàcia, iniciativa i experiència professional del concursant en activitats anteriors, amb un màxim de 4 punts.
  
Únicament seran citats per a celebrar la prova i entrevista mitjançant la convocatòria corresponent i amb la menció expressa de les puntuacions aconseguides aquells aspirants la puntuació dels quals sumats els mèrits amb el màxim possible de l'entrevista aconseguisquen com a mínim 20 punts.
  
Els mèrits al·legats i qualssevol altres dades hauran de ser referits a la data d'acabament del termini de presentació d'instàncies.
  
En qualsevol moment del procés d'adjudicació podrà reclamar-se formalment dels interessats els aclariments, o en el seu cas la documentació addicional que es considere necessària per a la comprovació dels mèrits.
  
6. Adjudicació de les places.
  
L'ordre de prioritat per a l'adjudicació de les places convocades vindrà donat per la major puntuació total obtinguda segons els mèrits al·legats. En cas d'empat, s'acudirà per dirimir-lo a la major puntuació dels cursos realitzats. En cas de persistir l'empat s'acudirà a la data de naixement i s'adjudicarà la plaça al sol·licitant de major edat.
  
A aquests efectes, el Tribunal, amb caràcter previ a la dat en què comencen o hagueren acabat les proves de torn lliure, haurà procedit a la valoració dels mèrits i a la realització de l'entrevista i farà pública la relació d'aspirants aprovats, per ordre de puntuació aconseguida, sense que es puga declarar que han superat el procediment selectiu un nombre d'aspirants superior al de places convocades, i elevarà proposta de nomenament a l'alcaldia-presidència.
  
7. Nomenament i presa de possessió.
  
Presentada la documentació exigida i efectuat el nomenament com a Guàrdia de la policia local de l'Ajuntament de Torrent, hauran de prendre possessió de la plaça en el termini d'un mes a partir del dia següent al del nomenament, i s'haurà d'efectuar el cessament en la Corporació de què prové, dins dels tres dies hàbils següents a la data del nomenament. El còmput del termini per al cessament s'iniciarà quan finalitzen els permisos o llicències que en el seu cas hauran estat concedides als interessats. Tot policia local que haja cursat sol·licitud per al Concurs de Mobilitat, estarà obligat a donar trasllat per escrit de dit permisos o llicències a l'ajuntament de Torrent, i aquest podrà acordar la suspensió del gaudi d'aquests. L'Ajuntament a què pertanya el policia local podrà prorrogar el seu cessament en aquest a dit policia, per necessitats del servei, per un període de temps no superior a vint dies hàbils, i comunicarà aquesta pròrroga a l'Ajuntament de Torrent.
  
Les instàncies formulades pels peticionaris seran vinculants, i les destinacions adjudicades, irrenunciables, una vegada transcorregut el termini de presentació d'instàncies, llevat que abans de finalitzar el termini de presa de possessió s'haguera obtingut una altra destinació per convocatòria pública, circumstància que haurà de comunicar-se a l'Ajuntament de Torrent.
  
ANNEX I
  
Barem per al reconeixement psicotècnic
  
(torns lliure i de mobilitat)
  
Factors a mesurar:
  
1. Aptituds mentals.
  
- Raonament verbal: Com el seu nom indica constitueix una mesura de l'aptitud per comprendre conceptes, expressats mitjançant la paraula. Aprecia més la capacitat per abstraure, generalitzar i pensar de manera constructiva. Constitueix un valuós índex del nivell ocupacional a què un subjecte pot aspirar, ja que en moltes tasques, existeix relació positiva entre el nivell de responsabilitat que tenen assignat i el grau de profunditat amb que han de ser compreses les idees expressades verbalment.
  
- Raonament abstracte: Intenta apreciar l'agilitat mental amb formes no verbals, ja que l'habilitat per raonar amb paraules no és idèntica a l'habilitat per raonar amb figures, el test de raonament abstracte no substitueix adequadament el raonament verbal, però pot servir com a element de confrontació.
  
- Rapidesa i precisió preceptiva: És una anàlisi ràpida de situacions complexes, ideat per a mesurar la rapidesa de respostes en tasques de tipus preceptiu.
  
- Atenció i resistència a la fatiga: És una prova que exigeix una gran concentració i resistència a la monotonia. En conseqüència aquest instrument pot apreciar l'aptitud o capacitat per concentrar-se en tasques la característica principal de les quals és la rapidesa perceptiva, junt a l'atenció continuada.
  
- Agilitat mental: Capacitat per comprendre situacions, les relacions que existeixen entre elles, poder captar les estructures d'aquestes relacions i tindre un mètode sistemàtic de raonament.
  
- Memòria visual: Capacitat per recordar situacions mitjançant el sentit de la vista.
  
2. Personalitat.
  
Sentit de la disciplina i de l'autoritat: Conformitat davant les normes i demandes dels seus superiors. Persona que sol ser sòbria i digna de confiança, així com dominada pel sentit del deure, perseverant, responsable i organitzada.
  
Sentit de la iniciativa: Persona no inhibida, disposada a intentar noves coses, pot suportar sense fatiga les vicisituds del tracte amb la gent i les situacions emocionals abrumadores.
  
Seguretat en si mateix: Fermesa personal. Capacitat pràctica i realista. La confiança en si mateix i la seua capacitat per tractar amb coses és madura i poc ansiosa; és flexible i segura.
  
Desenvolupament de conductes cooperatives: Capacitat d'integració en el grup. Grau en què les persones s'ajuden entre si i es mostren amables i cooperatives amb els companys. Persona adaptable, animosa, interessada pels altres. Bona col·laboradora amb el treball de grup.
  
Auto-control dels impulsos i emocions: Persona amb molt de control de les seues emocions i de la seua conducta en general. Acurada i oberta a allò social. Evidencia allò que comunament es coneix com a "respecte a si mateix", té en compte la reputació social.
  
Serenitat: Persona assossegada, relaxada i tranquil·la.
  
Capacitat empàtica i de maneig de la relació interpersonal: Persona socialment desimbolta, no inhibida, amb bona capacitat per aconseguir i mantenir contactes personals.
  
Neutralitat efectiva en l'exercici professional: Persona responsable i organitzada, els seus objectius es troben dins la normativa social. Fa el que socialment és correcte, seguint estrictament les normes. Fa el que és acceptat i doni.
  
Capacitat d'automotivació: Capacitat de sentir-se satisfet en allò referent a la seua ocupació. Grau en què una persona es preocupa per la seua activitat i s'entrega a ella.
  
Característiques del test aptitudinal (puntuacions decils-nivells uniformes aconsellables):
  
Torn lliure:
  
- Raonament verbal: 4
  
- Raonament abstracte: 3,5
  
- Rapidesa i precisió preceptiva: 4
  
- Atenció i resistència a la fatiga: 4
  
- Agilitat mental: 3,5
  
- Memòria visual: 4
  
Torn de mobilitat:
  
- Raonament verbal: 3,5
  
- Raonament abstracte: 3
  
- Rapidesa i precisió preceptiva: 3,5
  
- Atenció i resistència a la fatiga: 3,5
  
- Agilitat mental: 3
  
- Memòria visual: 3,5
  
Característiques del test actitudinal:
  
Per a l'avaluació de les proves actitudinals són factors preferents a tindre en compte, d'acord amb l'ordre d'importància que a continuació s'expressa els següents:
  
1. Auto-control.
  
2. Serenitat.
  
3. Capacitat empàtica i de maneig de la relació interpersonal.
  
4. Sentit de la disciplina i de l'autoritat.
  
5. Desenvolupament de conductes cooperatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualssevol altres d'anàloga significació als anteriorment referenciats.
  
A més a més haurà de realitzar-se una anàlisi global de l'estructura de la personalitat, i en cas de no ajustar-se al perfil establit, si el tècnic i el Tribunal ho consideren oportú, abans de l'eliminació de l'opositor, aquestes proves hauran de contrastar-se mitjançant entrevista.
  
La qualificació dels exercicis psicotècnics serà d'"Apte" o "No Apte", i l'aspirant haurà de superar, en el cas dels factors actitudinals, 4 dels 6 factors a mesurar, i haurà de superar en tots els casos el factor d'agilitat mental.
  
ANNEX II
  
Quadres d'exclusions mèdiques
  
(torns lliures i de mobilitat)
  
Torn lliure
  
1. Obesitat o primesa superior al 25 per cent del pes ideal, calculat segons la fórmula PI=0,75 (talla en cm. 150) +50, en aquells aspirants amb complexió atlètica s'acceptarà un 40 per cent d'excés de la solució resultant d'aplicar la fórmula anterior.
  
2. Ull i visió.
  
2.2. Agudesa visual amb o sense correcció inferior als dos terços de la visió normal en ambdós ulls.
  
2.2. Despreniment de retina.
  
2.3. Estrabisme.
  
2.4. Hemianòpsies.
  
2.5. Discromatòpsies.
  
2.6. Qualsevol altre procés patològic que, a judici del Tribunal Mèdic, dificulte de manera important l'agudesa visual.
  
3. Oïda i audició.
  
3.1. Agudesa auditiva que supose una pèrdua entre 1.000 i 3.000 hertzs a 35 decibels o de 4000 hertzs a 45 decibels.
  
4. Aparell locomotor.
  
Alteracions de l'aparell locomotor que limiten o dificulten el desenvolupament del seu treball, o que puguen agreujar-se, a judici del Tribunal Mèdic, amb el desenvolupament del lloc de treball (patologia òssia d'extremitats, retraccions o limitacions funcionals de causa muscular o particular, defecte de columna vertebral i altres processos ossis, musculars i articulars).
  
5. Aparell digestiu.
  
Qualsevol procés digestiu que, a judici del Tribunal mèdic, dificulte el desenvolupament del treball.
  
6. Aparell cardiovascular.
  
Hipertensió arterial de qualsevol causa, sense sobrepassar les xifres en repós els 160 mn/Hg en pressió sistòlica i els 90 mn/Hg en pressió diastòlica; varius o insuficiència venosa perifèrica, així com qualsevol altra patologia o lesió vascular que, a judici del Tribunal mèdic, puga limitar el desenvolupament del lloc de treball.
  
A judici del Tribunal es podrà repetir la prova quan concorren circumstàncies que així ho aconsellen.
  
7. Aparell respiratori.
  
L'asma bronquial, la broncopatia obstructiva, el pneumotòrax espontani (en més d'una ocasió), la tuberculosi pulmonar activa i altres processos de l'aparell respiratori que dificulten el desenvolupament del seu treball.
  
8. Sistema nerviós.
  
Epilèpsia, depressió, psicosi , tremolor de qualsevol causa, alcoholisme, toxicomanies i altres processos que dificulten o limiten el desenvolupament de la seua funció.
  
9. Pell i faneres.
  
Cicatrius que produïsquen limitació funcional i altres processos que dificulten o limiten el desenvolupament de la seua funció.
  
10. Altres processos patològics.
  
Diabetis, malalties transmissibles en activitat, malalties immunològiques sistèmiques, intoxicacions cròniques, hemopaties greus i qualsevol altre procés que, a judici del Tribunal mèdic, limite o incapacite per al desenvolupament del seu treball.
  
Torn de mobilitat
  
1. Obesitat o primesa manifesta que dificulten o incapaciten per al desenvolupament del lloc de treball.
  
2. Ull i visió.
  
2.1. Agudesa visual amb o sense correcció inferior als dos terços de la visió normal en ambdós ulls.
  
2.2. Hemianòpsia completa i absoluta.
  
3. Oïda i audició.
  
Agudesa auditiva que supose una pèrdua entre 1.000 i 3.000 hertzs a 45 decibels o de 6.000 hertzs a 45 decibels.
  
4. Aparell locomotor.
  
Qualsevol patologia òssia d'extremitats que produïsca retraccions o limitacions funcionals de causa muscular o articular.
  
5. Aparell cardiovascular.
  
Hipertensió arterial mal controlada, sense sobrepassar les xifres en repós els 170 mn/hg en pressió sistòlica i els 95 mn/hg en pressió diastòlica. A judici del Tribunal es podrà repetir la prova quan concorren circumstàncies que així ho aconsellen.
  
Varius ulceroses. Tromblofebitis. Insuficiències cardíaques severes. Hipertròfia ventricular esquerra descompensada. Infart de repetició.
  
6. Aparell respiratori.
  
La broncopatia obstructiva, el pneumotòrax espontani (en més d'una ocasió).
  
7.. Sistema nerviós.
  
Epilèpsia, alcoholisme i toxicomanies.
  
8. Pell i faneres.
  
Cicatrius que produïsquen limitacions funcionals.
  
9. Altres processos patològics.
  
Malalties immunològiques sistèmiques.
  
Intoxicacions cròniques. Hemopaties greus.
  
ANNEX III
  
Temari que regirà els exercicis de la fase d'oposició
  
 (torn lliure)
  
Grup primer. Dret polític administratiu.
  
Tema 1. Organització política de l'Estat. Organització territorial de l'Estat. La Corona. Poder legislatiu. Poder executiu. Poder judicial. Relacions entre el Govern i les Corts Generals.
  
Tema 2. La Constitució espanyola: El sistema constitucional. La Constitució espanyola de 1978. Principis generals. El Tribunal Constitucional.
  
Tema 3. Les Corts Generals: Les Cambres. La funció legislativa. L'Administració de Justícia.
  
Tema 4. L'organització territorial espanyola. Les comunitats autònomes. Els Estatuts d'Autonomia. Organismes i competències. Les Administracions Públiques, Estatal, Autonòmica i Local.
  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de Justícia. Administració Local. Economia i Hisenda.
  
Tema 6. Administració local: caràcter natural de l'administració Local. L'Administració Local com a instrument de descentralització. L'Administració Local en la Constitució de 1978. Entitats de què consta l'administració Local.
  
Tema 7. El dret administratiu: fonts. La Llei. Normes no parlamentàries equiparades a la Llei. El Reglament, concepte i classes. El Procediment Administratiu.
  
Grup segon. Règim Local i Policia.
  
Tema 8. El municipi, organismes unipersonals: l'Alcalde. Els Tinents d'Alcalde. Els Regidors.
  
Tema 9. El municipi, organismes col·legiats de govern: l'Ajuntament Ple. La Comissió de Govern. Organismes consultius i participatius. Les Comissions Informatives.
  
Tema 10. La seguretat ciutadana. Autoritats competents. Funcions de la policia Local segons la Llei Orgànica de Forçes i Cossos de Seguretat. Actuacions de la policia local en col·laboració amb la resta de forces i cossos. Policia Guvernativa i Judicial.
  
Tema 11. La policia local, conceptes previs. Missions i objectius. Estructura orgànica i funcional.
  
Tema 12. El binomi policia local-ciutadà. Conceptes previs. Relació i finalitat. Suports ètics. Normes d'actuació.
  
Tema 13. Ordenament legislatiu de la policia local. Llei Orgànica Forces i Cossos de seguretat: Principis bàsics d'actuació. Disposicions estatutàries comunes. Règim disciplinari.
  
Tema 14. Llei de la Generalitat Valenciana: disposicions generals de coordinació de les policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Grup tercer. Penal.
  
Tema 15. El Codi Penal. Concepte de delicte i falta. Graus d'execució del delicte. Accions i omissions. Dol i imprudència. Autors, còmplices i encobridors.
  
Tema 16. Classes de faltes. Contra els interessos de les poblacions, contra les persones i contra la propietat.
  
Tema 17. Classes de delictes. Contra les persones, contra la llibertat i la llibertat sexual i contra la propietat.
  
Tema 18. Obligacions i competències dels Ajuntaments. Les Ordenances Municipals. Els Bans d'Alcaldia.
  
Tema 19. Ordenances municipals, concepte i classes. Infraccions. Potestat sancionadora. Principals infraccions a Bans i Ordenances. Procediment sancionador.
  
Grup quart. Trànsit.
  
Tema 20. Text articulat de la Llei de Bases 18/1989. Tipificació de les principals infraccions. Infraccions de Trànsit que constitueixen delicte. Procediment sancionador. Competències municipals.
  
Tema 21. Reglament General de Circulació. Àmbit d'aplicació. Normes generals de comportament en la circulació. De la circulació de vehicles. Altres normes de circulació.
  
Tema 22. El trànsit vial: Introducció. Vies i vehicles i conductors. Les condicions tècniques del vehicle. Classes de transport.
  
Tema 23. El transport: servei públic de viatgers i servei públic de mercaderies o mixtos. El servei privat. Condicions tècniques del vehicle de transport i altres requisits principals. Transport de mercaderies perilloses. Transport de mercaderies peribles.
  
Tema 24. Els accidents de trànsit. Concepte i consideracions prèvies. Les seues causes. Classes i fases.
  
Tema 25. Influència de l'alcoholèmia en la conducció.
  
Grup cinqué.
  
Tema 26. Història local de Torrent. Antecedents. Demografia, població de dret.
  
Tema 27. Toponímia, principals avingudes i carrers, urbanitzacions, nuclis de població del Municipi de Torrent.
  
Tema 28. Organització Administrativa de l'Ajuntament de Torrent.
  
Tema 29. Festivitats i costums populars del Municipi de Torrent.
  
Tema 30. Principals vies de comunicació i àrees d0influència del Municipi de Torrent.